એકવીસમી સદીની બળબળતી સમસ્યા એટલે બળતણ. વિશ્વભરના રસ્તાઓ પર એક અબજ જેટલાં વાહનો દોડી રહ્યાં છે. આકાશમાં વીસેક હજાર જેટલાં વિમાનો ઊડી રહ્યાં છે. એમાંય આપણે અન્ય વાહનોની ગણતરી તો કરી જ નથી. હવે આટલું બધું ઈંધણ વપરાય તો વિશ્વમાં ક્યારેક તો પેટ્રોલની કમી સર્જાશે જ. અમુક વિકસિત દેશો કેવી રીતે બળતણ બચાવવું એના વિકલ્પો શોધી રહ્યા છે. એના પગલે જ કદાચ બજારમાં સોલર મોપેડ, સોલર કાર, સોલર બોટની શોધ થઈ હશે. હવે સોલર વિમાન આવ્યું છે. પહેલાં પણ આના પ્રયોગો થયા છે, પરંતુ સોલર ઇમ્પલ્સ ૨ (SI-2) એ પહેલું સફળ સોલર વિમાન બનશે.